CELEX: 62020CN0248
Language: mt
Date: 2020-06-09 00:00:00
Title: Kawża C-248/20: Talba għal deċiżjoni preliminari mressqa mill-Högsta förvaltningsdomstolen (l-Isvezja) fid-9 ta’ Ġunju 2020 – Skatteverket vs Skellefteå Industrihus Aktiebolag

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/34
            
         
      Talba għal deċiżjoni preliminari mressqa mill-Högsta förvaltningsdomstolen (l-Isvezja) fid-9 ta’ Ġunju 2020 – Skatteverket vs Skellefteå Industrihus Aktiebolag
      (Kawża C-248/20)
      (2020/C 279/45)
      Lingwa tal-kawża: l-Isvediż
      
         Qorti tar-rinviju
      
      Högsta förvaltningsdomstolen
      
         Partijiet fil-kawża prinċipali
      
      
         Rikorrenti: Skatteverket
      
         Konvenuta: Skellefteå Industrihus Aktiebolag
      
         Domanda preliminari
      
      Huwa kompatibbli mad-Direttiva 2006/112/KE (1), b’mod partikolari mal-Artikoli 137, 168, 184 sa 187, 189 u 192 tagħha, il-fatt li proprjetarju ta’ proprjetà immobbli, li bbenefika mis-sistema ta’ tassazzjoni fakultattiva matul il-kostruzzjoni ta’ binja u li naqqas it-taxxa tal-input li kienet imposta fuq xiri intiż għal dan il-proġett ta’ bini, jintalab ir-rimbors immedjat tal-ammont sħiħ ta’ din it-taxxa tal-input, flimkien mal-interessi, minħabba li l-obbligu ta’ tassazzjoni ntemm bl-interruzzjoni ta’ dan il-proġett, qabel it-tlestija tal-kostruzzjoni tal-binja u għalhekk qabel il-konklużjoni ta’ kwalunkwe kirja?
      
         (1)  Direttiva tal-Kunsill tat-28 ta’ Novembru 2006 dwar is-sistema komuni ta’ taxxa fuq il-valur miżjud (ĠU 2006, L 347, p. 1, rettifika fil-ĠU 2007, L 335, p. 60).